
Здравейте.  

Подадена е жалба срещу мен до районния, но от полицията не са ме повикали лично. Длъжен ли съм да се явя за разпит?


Жалба е подадена от съсед. Знам че са идвали до апартамента ми за да ме потърсят, но тогава не съм бил там. Разпитали са съседи и са повикали жената на въпросния ми съсед, да отиде за разпит (тя така и не се е явила). Тя ми съобщи, че са й казали, че трябва, както аз, така и приятелката ми (която е намесена в обвинението) да отидем също. Запознат съм с обвинението, което явно е писано единствено за “заяждане” и в което съм адресиран, като “Асен Асенов чиято фамилия не ми е известна”. 


При положение, че дори цялото ми име не е написано и не съм повикан лично, трябва ли да се явя на разпит по въпросната жалба?


Благодаря предварително!


 

Подадена е жалба срещу мен. Длъжен ли съм да се явя при полицията?
==================================================================

 

Здравейте, г-н Ангелов,


длъжен сте да се явите, едва след като Ви бъде връчена призовка, като е възможно и призоваване по телефона.  

При отсъствие, призовката се връчва на пълнолетен член на семейството на лицето, а ако няма пълнолетен член на семейството – на домоуправителя или портиера, както и на съквартирант или съсед, когато поеме задължение да ги предаде. Ако съседката не Ви е предала призовка, нямате задължение да се явите на разпит в РПУ.


Поздрави,  

адв. Николина Митова  

0898 303092




Здравейте, г-н Ангелов, 


да, призовката следва да е в писмен вид, като е възможно устно призоваване по телефона от служител на полицията.


